A mesékben gyakran szerepel a teknős. Min- Ilyen a kifejlett mocsári teknös 
dig kedves, szeretetre méltó. A meseírók szí- 
vesen nevezik teknős apónak, mivel nagyon 
hosszú életű állat. Rengeteg fajtája él a Földön. 
Megtaláljuk őket a tengerekben, a folyóvizek- 
beri és a szárazföldön egyaránt. Van közöttük 
néhány centis apróság, és akkora is, mint egy 
borjú. Az ékszerteknős, akváriumba telepítve, 
lakásban is tartható. A képeken a hazánkban 
honos mocsári teknőst láthatjátok. Mint a neve 
is mutatja, ez a fajta a mocsaras vidéket szereti. 

A beküldött kéziratokat nem őrizzük meg és nem küldjük vissza. 


nej . 
A EG zeksástt MILNE 


szél hova fut 


el enki meg ! nem mondja, 
nit senki se tud, 

) ogy a szél hontan jön 
és hova fut. 


nyál valahonnan 
r agyon sebesen, 
ól nem érem 
"rohanva sem. 

§ - 
e ha sárkányomat 
. elereszteném, 
apokig repülne. 
"az ég peremén. 


§ ztán megtalálnám, 
ahol leesett, 7 

zást hogy a szél is 

odaérkezett. 


cgi raggrondhatnám, j 
a szél hova fut . 

4ogy honnan jön, árról ; 
senki se tud. 

 RÜKÖSY ANIKÓ lsz 


KÁLDI JÁNOS 


Megy a vonat, 
muzsikál a kereke. 
Ilyen vidám 

nem voltam még 
sohase. 


Visz a vonat 

szél-gyorsan, mint tünemény 
száz síkon át 

üde rétek peremén. 


Szemem előtt 

bűvös világ úszik el. 
A legelőn 

a birkanyáj 

épp delel. 


Odébb lassan 
libacsapat gyalogol, 
nyoma után 
felhőcskeként 

száll a por. 


Jön a nyíres, 
lenge fái intenek. 
Amott messze 
égbe vesznek 

a hegyek. 


Megy a vonat, a . vé j i 
kedves hangon dudorász. - ; ; gY. , 9 
EI nem múló Say - 


emlék lesz az 


: ra 
utazás. j SOMORJAI ÉVA rajzai 


KOPRÉ JÓZSEF 
" Parkhan — 
"dinnyevásár 


Parkban áll a dinnyevásár, 
3 dinnyeárus ott a császár! 
.  Övében egy konyhakés, 
. ha vevő jön, rá se néz. 
Hordóhasát süti a nap, 
fején, fehér papír-kalap, 
rá van írva: EZ A JÓ 
minden dinnye ELADÓ! 
. Egész héten áll a vásár, 
. az ártáblán mindig más ár. 
. Vegyünk nála egy felet! 
S ha még marad egy szelet— 
. teis kapsz belőle Lázár! 
. Dejó, hogy van — dinnyevásár! 


KELEMEN SÁNDOR 


Tejbegríz darázzsal 


Kisbalázs ötéves korában került közelebbi kapcso- 
latba a darázzsal. Addig csak látásból ismerte. 

Kedvenc étele — tejbegríz — volt vacsorára. Ilyen- 
kor nagyon kellett vigyáznia, nehogy Ákos, a testvére 
többet kapjon. Mert anyu szemmértékében nem bí- 
zott meg. Bár azt is tudta már, hogy a szemmérték 
csalóka dolog. A múltkoriban egy tejbegrízes vacsorá- 
nál például, amikor kierőszakolta, hogy megcseréljék 
Ákossal a tányérjukat, eredeti adagja, amelyet ő kiseb- 
nek tartott, Ákos elé kerülve, hirtelen megnőtt, s jó- 
val felülmúlta az övét. Az újat persze, vagyis a végle- 
gest, mert visszacserélni nem lehetett. 

Döbbenten ámult a dolgok eme sötét rejtelmén. 

Ettől kezdve megfontoltabb volt, de a fegyvert nem 
tette le. Most is árgus szemekkel méricskélte a két 


tányérban a gríz púposságát. S nem tudta elfojtani 
magában az érzést, hogy megint ő jár rosszul. Hangot 


is adott ennek. — Ákosé több! — mondta lebiggye- 
dő szájjal. 
— Cseréljünk! — ajánlotta a bátyja, mivel ő meg 


úgy látta, hogy Kisbalázs adagja a nagyobb. 

Némi további vizsgálódás és huzavona után megtör. 
tént a csere, s hozzá lehetett fogni az evéshez. Ekkor 
jelent meg a darázs. Betévedt az ablakon, s kíváncsian 
körözni kezdett az asztal fölött. Mind a négyen feszül- 
ten figyelték a virgonc bogár röptét, várva, hogy eltá- 
vozzon a körükből. Ezt azonban hiába várták. Néha 
cseppet eltávolodott ugyan, de aztán nekifutásból vá- 
ratlanul újból közéjük csapott. Előbb csak a fejüket 
húzták be a nyakuk közé, majd kapkodni kezdtek fe. 
léje. A darázs minden újabb támadását esztelen hado- 
nászással fogadták. S persze, győzött a túlerő. A szem- 
telen darazsat, mivel meghátrálni nem akart, utolérte 
a csúfos vég. 

Hogy hol? 


Kisbalázs tányérjában! 

Eltalálta valamelyik csapkodó tenyér, megszédült, 
s bele Kisbalázs grízébe. A kellős közepébe! Ádázul 
kapálózva gyúrta, dagasztotta a ragacsos grízt, forgo- 
lódott benne, de megszabadulni nem tudott a szárnyá- 
ra tapadó kakaós masszától. 

, — Kigúvadt szemmel nézték az állat keserves vergődé- 
sét. Egyedül Ákos találta nevetségesnek a dolgot. Vi- 
hogását azonban anyu szigorú pillantással leállította. 

— Vigyétek már innen. ..! — nyüszített Kisbalázs, 
s undorodva elhúzódott az asztaltól. 

Apu kivitte a darazsas tányért a fürdőszobába, s egy 
jó adag grízzel együtt kimerítette belőle a bogarat, és 
visszatette Kisbalázs elé a tányért. 

— Így! Most már eheted! — szólt biztatóan. — Át- 
kozott darazsa! 

Kisbalázs gyanakvó pillantásokat vetett a távolból a 
megfogyatkozott grízre. 

— Ilyen kevés! — nyafogta. 

— Átkozott darazsa! — ismételte apu szavait anyu, 


majd kárpótolni akarván, megkérdezte Kisbalázst: — 
Tegyek rá még egy kis kakaót? 

Kisbalázs szóra sem méltatta anyu ajánlatát. Irigy- 
kedve leste a szeme sarkából Ákost, aki mohón kana- 
lazta az adagját, mivel ismerve öccsét, tudta, hogy most 
vissza akarja majd cserélni. Ennek igyekezett elejét 
venni. 

Kisbalázs valóban arra gondolt, hogy Ákos most az ő 
grízét eszi — az ő eredeti, igazi grízét, amit azért is a 
sajátjának tekinthetett, mert hiszen az ő tányérjában 
volt. Mindenki láthatta. 

— Ez nem igazság! — buggyant ki belőle, s könnyes 
szemmel nézte Ákos kanalának szapora mozgását. 

Azért keseredett el annyira, mert belátta, hogy a 
visszacsere sem segíthet rajta, hiszen Ákos már a tá- 
nyér fenekét kaparászta. Szentül hitte, hogy vérlázító 
igazságtalanság áldozata. 

Mért pont az ő grízébe zuhant az átkozott darazsa! 

— Edd szépen! — igazította Kisbalázs esé anyu a má- 
sodszor is megkakaózott grízt. 

Ahogy a gyerek újból az előtte levő tányérra pillan- 
tott, szemét végleg ellepte a könny. Könnyei homá- 
lyos fátylán át az undok darazsat látta. Ám valójában 
ez már nem vergődés volt, hanem vidám, eszeveszett 
lubickolás. A bogár gúnyos kacaját is hallani vélte. 

Ezt a terhet Kisbalázs már nem bírta. Lecsúsztatta 
magát a székről, s az asztal alatt átbújva, kitámolygott 
a gyászos vacsora színhelyéről. Bevette magát bánatá- 
val a fotel sarkába. Nemsokára melléje telepedett Tö- 
tyi, a kiscicája, s együttérző dorombolásba kezdett. 
Unottan végigsimított a hátán. 

— Van még egy kis tej, főzök újat — ajánlotta kis 
idő múltán anyu. — Jó lesz? 

Kisbalázs közönyösen rábólintott. Az új tejbegrízhez 
sem fűzött nagy reményeket. 

Félelme beigazolódott. Ahogy rápillantott a dúsan 
gőzölgő, vastagon megkakaózott tejbegrízre, elfogta 
az undor. Mintha nem kedvenc étele, hanem valamifé- 
le förtelem lett volna a tányéron. Száját keserű nyál 
öntötte el, a torka összeszorult, s fojtogatta ismét a 
sírás. 

Elhomályosuló tekintetét a grízre meresztve, rémül- 


ten látta, hogy a közepén mocorog valami. Egek ura! 
Kapálózva belefúrja magát a grízbe az a valami, majd 
újból kibukkan s vigyorogva lubickol tovább. 

Kisbalázs felnyögött, s hangos bömböléssel a kisszo- 
bába rohanva, rávetette magát az ágyára. Aznap vacso- 
ra nélkül, és a tusolást is reggelre halasztva feküdt le. 

Tötyi az ágyba is elkísérte gazdáját. Megnyugtató 
dorombolással igyekezett álomba ringatni. Kisbalázs 
szeretettel simogatta a cicát, s ilyeneket mondogatott 
neki: 

— ... Tötyike, tudsz te varázsolni? . . . Ugye, tudsz? 
EI kellene varázsolni az átkozott darazsát!. . . Mindet! 
Az összest!... Én is tudok egy kicsit, de nem biztos, 
hogy sikerül. Csináljuk ketten! Jó?. . . Varázsoljuk kö- 
vekké őket! Akkor nem tudnak röpködni össze-vissza. 
Mondjuk együtt! . . . Átkozott darazsa, legyetek kövek- 
ké, mind ahányan vagytok! . . . Csiribi, csiribá, kövek- 
ké, kaviccsá! 

Ákos is már a helyén volt. A varázslat egy-egy fosz- 
lánya eljutott a füléig. Furcsa melegség áradt szét a 
testében. Ez volt az a ritka pillanat, amikor úgy érezte, 
meg kell vigasztalnia sorsüldözte öccsét. 

S már tudta is, hogyan. 

— Figyelj, Kisbalázs!... Az a darázs tökhülye volt! 

Az öccse ezzel tökéletesen egyetértett, de azért kí- 
váncsi volt, miért tartja Ákos tökhülyének az átko- 
zott darazsát. 

— Mert idejött közénk — magyarázta Ákos. — Mért 
jött ide?... Tökhülye!. . . Megérdemelte, amit kapott. 

Kicsit később egy hirtelen támadt ötlettől felült, s 
ezzel egészítette ki előbbi megállapítását. 

— És kancsal is volt... Észrevetted? 

— Mi?... Kancsal? — ámuldozott Kisbalázs. 

— lIgen!... Bandzsa! — bizonygatta Ákos. — Az 
egyik szemével rám nézett, a másikkal anyura. 

— És énrám? . . . Énrám nem nézett? 

— Nem! Figyeltem... Csak rám és anyura. 

Kisbalázs csodálattal pislogott Ákosra, aki ilyen jól 
meg tudta figyelni az átkozott darazsa nézését. 


CSORBA PIROSKA 


A Grimaszkirály 
PETI NAPLÓJÁBÓL 


Egy óriási tükör van a szobánkban, 
fehér a kerete. 

Legtöbbször anyát mutatja, milyen szép. 
Ancsa is sokszor elébe áll, 
fésülgeti a haját, 

kér egy kis festéket, 

hogy lássa, 

milyen lesz anya-korában. 

Hogyha anyának jó a kedve, 
Ancsának akkor piros rúzst ad, 
Ancsa rúzsos szájjal mosolyog magára, 
illeg a tükör előtt hosszú ruhában. 
Ha egyedül vagyok a szobában, 

én is szeretek elüldögélni 

a tükör előtt. 

Fölcsücsörítem az orromig a szám, 
összeráncolom a szemöldököm, 
kinyújtom a nyelvemet 

és akkor a tükörből visszanyújtja 
rám piros nyelvét 

a Grimaszkirály. 


HORGAS BÉLA 


Nyáron legjobb egy vízparton heverni. Tó- 
part, folyópart, tengerpart — egyik csodásabb, 
mint a másik. A napocska süt, a vizecske hűs és 
selymes, a szelecske nem fúj csak lengedez, az 
ember fagylaltot eszik, napozik, bámészkodik 
— és mindig történik valami izgalmas, valami 
mulatságos. Ha a vizek partján nem, akkor a vi- 
zek alatt, vagyis a tavak, folyók s különösen a 
tengerek mélyein. A vízalatti világba persze 
nem olyan könnyű belépni. Még beúszni sem . . . 
Akinek azonban van búvárfölszerelése és bá- 
torsága, és olyan jól tud úszni, mint Széltoló, 
annak úgyszólván semmiség... Köztudott is, 
hogy a mi Széltolónk bizony a vízalatti világ- 
ban is végbe vitt néhány följegyzésre érdemes 
tettet. De hogy mit, azt mondja el ő maga, én 
hiába is próbálnám, nem voltam ott. Búvárko- 
dásban csekélyek az eredményeim. 


— Megvallom, nyáron jobban szeretem a nyu- 
galmat, mint a kalandot. Megvallom, képes va- 
gyok egész nap tétlenül heverni a sárga, sely- 
mes homokban. Közben persze mindenféle jár 
a fejemben, de különben nem mozdulok... 
Ha ki nem mozdítanak. . . Mint legutóbb is. . . 
Odajött hozzám Ferenc, a környék legismer- 
tebb teknőse, és azt mondta, hogy segítsek ne- 
ki megkeresni a csodálatos kalapját... Mert 
elveszítette, méghozzá a víz alatt. , Várj, Fe- 
renc, türelemmel várj, és a víz visszaadja a ka- 
lapodat. Földobja, sőt, kidobja a partra!" De 
Ferenc nem tágított. Azt mondta, hogy már 
három napja kalaptalanul él, és attól fél, hogy 
napszúrást kap. Ha a víz eddig nem adta visz- 
sza a kalapját, eztán sem adja. Mit volt mit ten- 
ni, el kellett vállalnom a kalapmentő búvár sze- 
repét, nem hagyhattam Ferencet kopaszon. 


— Búvárkodni nagyszerű dolog. A vízalatti vi- 
lág olyan, mint egy álombeli mese. Teknősbéka 
Ferenc kalapját megkeresni a mélyben már 
nem olyan egyszerű... Szerencsére, szeren- 
csém volt! Alig buktam le, máris megpillantot- 
tam a híres holmit. De hol? Egy tekintélyes és 
kissé mogorva polip kobakján... Elég jól állt 
neki, és én tudtam, hogy elég reménytelen kér- 
ni. A polip makacs és hiú jószág, ha egyszer a 
fejére tett valamit, azt nem adja... Cselezni 
kell! Fölkaptam hát egy fényes konzervdobozt, 
és így szóltam a poliphoz. , Kedves uram, már 
megbocsásson, de ez a kalap olyan rettenetes 
az Ön fején, hogy fölülről is látszik. . . Az egész 
partvidék ezen hahotázik... Én hoztam egy 
ezüstből készült, divatos darabot, tessék!" 
És sikerült a csel. A polip elpirult, és egy szóra 
ide adta Ferenc híres kalapját. 


. HORGAS ÁDÁM rajzai 


— Megvallom, a parton egy kicsit másképpen 
mondtam el a történetet... Kicsit kiszínez- 
tem a jelenetet Ferenc előtt... Bizony meg 
kellett birkóznom a polippal, mondtam fon- 
toskodva, de nem nagyon figyeltek rám. ,,Jó, 
jó — bólogatott Ferenc —, csak add már ide az 
én drágaságomat, mert a napocska ma különö- 
sen szorgalmas!" Átadtam a konzervdobozért 
cserélt — visszaszerzett! — kalapot, és Ferenc 
boldogan vigyorogva mászott a vízbe fürödni. 
De boldog volt a polip is, mert úgy érezte, 
hogy ő az egyetlen, akinek ezüst kalap van a 
fején, és ebben ugyebár igaza is volt. S végül 
persze boldog voltam én is, mert a fürdés jól- 
esett, és heverhettem tovább a sárga, selymes 
homokban, ahol most már arról ábrándoz- 
tam, hogy milyen jó és szép lenne a világ, ha 
minden bajt, bánatot ilyen könnyen elfújhat- 


nánk. : 


Éjjel sosem dudorász 
ki lát engem? 
Mindig sötét van a 


Mikor mesélek az u cán, 
E, 2 netes "awfmeg. se hallják, 
ú A ey olyan zaj van a várába 


ha.nem látják, 
az igazi fa veszélyes! 


Ha a kulcsot elveszítem, 
mekkora baj! 
És ha elveszne az ajtó? 


S ha egy könyvbe beleírok, 
mért nem értik? 
Mért radíroznak ki-mindjárt? 


És ha más helyére ülök, 
miért szólnak? 
Ilyen helytelen a világ? 


§(akkor mászhatok csak fára, 


8 


EZ A MELLÉKLET, EMELD KI A LAPBÓL! 


A játék elkészítése 


Vágd körül a gombaismertető lapot, 
középen hajtsd ketté! jobboldalon (a pi- 
ros alapon) mérges gombákat láthatsz, 
balra (a zöld alapon) ehetőket. 

A fehér négyzetekben ugyanilyen gom- 
bák szerepelnek. Vágd fel ezeket a négy- 
zeteket a vastag vonalak mentén! 


A játék menete 


Nézd meg figyelmesen a gombaismer- 
tető lapon sorakozó gombákat, jegyezd 
meg, melyik ehető, s melyik mérges! Ez- 
után csukd össze a lapot! 

Keverd össze a fehér alapú képeket, 
szórd szét őket az asztalon, fordítsd va- 
lamennyit képpel lefelé! Egyenként szedd 
fel a képeket! Ha húztál egy lapot, nézd 
meg, s döntsd el emlékezetből, hogy 
mérges-e vagy ehető! Eszerint csoporto- 
sítsd két halomba a gombákat! Ha minde- 
gyiket felszedted, a gombaismertető lap 
segítségével ellenőrizd, nem tévedtél-e! 

Ha többen vagytok, felváltva húzzatok! 
Versenyezzetek, ki téved kevesebbet! 


Vigyázzatok! Az itt felsorolt gom- 
bákon kívül még nagyon sokféle ta- 
lálható az erdőkben, s köztük sok a 
mérgező! Soha ne szedjetek gombát 
felnőtt segítsége nélkül!!! 


STUIBER ZSUZSA rajzai 


el 


TE TT 


Villásjarkú fecskemadár, 
E látjátok, mily suhanyva szá 


, ezt a fecskék értik csak! 


Ház felett, fák felett 
hajszolja a legyeket. 
. illezőn, réten villan át, 


I szárnya: két kék villanás. x 

ESÍGYI Ce Et ree 7 [1 
Sz CZ SEA ögyes 
ks KÉM 1 . et esz 


MADÁR ESZTER rajza 


Összel : 
mint a barna vargányagomba. 


Télen: 
mint a hóra váró fagyos avar. 
Tavasszal: 
Szederindán innen, mint a frissen felázott föld. 
málnabokron túl, Nyáron: 


a Haramiaforrástól 
vagy tíz tucat törpelépésre, 
a mohos kő közelében, 
ott, ahol tavasszal 
térdig ér a gyöngyvirág, 
ott, csak egy kicsit még odább, . . Valaki görgeti . . . 

Dorka lányom . . . Valaki gurítja. . . 
egészen közel húz magához, . . . Valaki húzkodja. . . 
s azt suttogja: 
— Manóillatot érzek. . . 
Körbeszimatolok, 
s érzem én is: 


mint az érett szamóca. 
Ahol szamóca él, 
ott megterem a manó is. . . 
— Hopp! Ott gurul valami piros! 
— Egy szamóca! 


. . . Valaki vonszolja. . . 
. . . Valaki nagyon odábbvinné. . . 
. . . Valaki nagyon megemelné. . . 
fájlt e eERNNBE Háj . . . Valaki nagyon nekilátna. . . 


I ; sé . . . Az a valaki talán meg is enné. . . , 
A Hogy milyen a manóillat? ! 


"Mindig változó. . . B 

— Ki az a valaki? 

Az a hangyányi, sapkás micsoda. . . 
Még agyonnyomja a behemót szamóca! 
— Semmi kétség: egy manó. . . 
Dorka lányom lehasal a fűbe: 

— Segítek én, sapkásmanó! 

Hol a házad? 
Ciripelésnyi hang válaszol: 

— A régi kőfejtőben lakom, 

a manószálláson! 

— Az nincs messze! 

— Nincs, de ezt a szamócát 
nem magamnak szánom! 

— Hová viszed? 

— A kivénhedt tölgy odvába! 

A kendősbanya gyűjtést hirdetett 
az erdőntúli kucsmás manók javára, 


akik éheznek-szomjaznak a nyári aszályban. 


: 1 A szamócámat nekik adományozom! 


— Viszem én! — ajánlkozik Dóra, 
s néhány emberlépéssel odébb 
óvatosan pottyantja az ajándékot 
a tölgy odvába. 

Van ott már 
tavalyi vackor, aszalt gomba, 
hullott alma, vadcseresznye, 
édesgyökér, fekete kökény, 
lyukas mogyoró, 
száraz csipkebogyó. 
Sünök, nyulak, 
pelék, madarak, 
bogarak, hangyák, 
tündérek, banyák 
mind idehordták, amijük akadt. 

. . .5S míg ezt ámulva figyelem, 
esőcsepp koppan a fejemen. 

— ltt a víz, erdőntúliak! 
Táncol a sapkásmanó Dóra tenyerén: 
— Megmentettük őket! 

A banya, az eső, Dóra meg én! 


GYÁRFÁS ENDRE 


— ltt a csónak, ott a nádas. . 
Evezzünk be — mondja Berci, 
— Szeretném a fészkén ülő 
nagykócsagot fényképezni. 


Csapkodnak az evezőkkel, 

s kiáltoznak: — Erre! Arra! 

am Közelítsd meg! Most kattinsd el! 
pr ! 
9 Harsogó a bocsok hangja. 


Rikkantásaiktól a gém 
meg a szárcsa tovarebben, 
a kócsag is eltűnik a 

sűrű nádasrengetegben. 


4. 


4) 


2 
! 


Elől 
my//44 


Bocsaink a hódot kérik: 

— Adj tanácsot: mit kell tennünk, 
hogy ne riogassunk senkit, 

és nyugodcan fényképezzünk? 


— Mormoljatok varázsigét 

— szól a hód —, de olyan halkan, 
hogy magatok se halljátok, 

míg eveztek a csónakban. 


F. GYŐRFFY ANNA rajzai 


— Hogy hangzik a varázsige? 
Felel a hód: — Ő, csak annyi: 
,szemfülesnek áll a világ". 
Ezt kell gyakran mondogatni. 


:1€ 


Újra indul, némán suhan Nem röppen el szárcsa, kócsag. — Varázsigém semmit sem ér 


a kis csónak, és Berciék Készíthetnek jó fotókat. — nevet a hód. — A titok 
hangtalanul hajtogatják — Nos, bevált a varázsige. annyi csupán, hogy csendesek 
magukban a varázsigét. Köszönjük meg a bölcs hódnak! s figyelmesek voltatok. 

Találós kérdések 
Mi az? 


Nagy kalapban kis legény Fehér ház, fél lábon áll 
(Dguio8) (Dguo3) 


Nem virágzik, mégis terem 
(Dguo$s) 


Hasonló találós kérdéseket te is ki tudnál ötleni. Egyik úgy hozza a másikat, hogy akár az a szó- 
lás is ráillik már a találós gyűjteményedre, hogy , szaporodik, mint eső után a gomba". Ha sület- 
lenségeket beszéltek, megkérdik: , Bolondgombát ettél?" 

Ha ügyes megfigyelő vagy, a következő kis történetben is találsz még gombákat. Hányat? 


Az új sárga nadrágomban mentem teg- 
nap Esztergomba. Kosaram karomra fog- 
va, virág tűzve kalapomba. Darázs bújt 
a virágomba, virágomból kalapomba. 
Éktelen nagy haragomban földhöz csap- 
tam azon nyomban. Aztán voltam még 
csak gondban! Leszakadt nadrágom 
gombja. Fehér alsó bugyogóámban — 
mégse mentem Esztergomba. 


Rajzolj egy képet Dörmögőnek! Legyen a képen annyi gom- 
ba, ahányat a történetben találtál! Rajzolhatod a gombákat er- 
dőbe, domb tövébe, bokor alá vagy kosárba. 


Ebből a vonalból akár gomba is lehetne. Hát 
még mi minden? Rajzodat kíváncsian várjuk! 


STUIBER ZSUZSA rajzai 


Ez itt egy gombavizsgáló asz- 
tala. Segíts válogatni, csoma- 
golni! Hármasával csomagold 
be (kerítsd körül) a gombákat. 
Hányat nem tudtál becsoma- 
golni? Ami kimaradt, azt el- 
dobja a gombavizsgáló, mert 
biztosan mérges! 


A gombák egymásra is nagyon hasonlítanak, de 
egy valamiben mégis különböznek. Vannak ehe- 
tő és mérges fajták. A mérges gombák — bár 
sokszor igen szépek — nagy bajt okozhatnak! 

Gergő is talált egy szép piros pöttyöset. 
Lelkendezve vitte anyukájának: tegyük ezt is 
a kosárba! Édesanyja megmagyarázta a kisfiú- 
nak, hogy ez a gomba mérges, megkóstolni szi- 
gorúan tilos! 

Hazafelé menet a közösen gyűjtött gombá- 
kat is megmutatták a gombavizsgálónak. Mit 
gondoltok, miért? 


Összeállította: RICHTERNÉ KROPF ANIKÓ JAA 
25. 


Debreceni óvodások kérdezték, szokott-e 
Dörmi apó segíteni a konyhában. Természete- 
sen szokott! Ezt egyszerre mondtuk. Nálunk a 
fiúk is tudnak mosogatni, rendet tenni. Apó pe- 
dig kitűnően tud főzni is. Az persze nem vitás, 
hogy Dörmi anyót nem lehet lepipálni ezen a. 


téren. 
Kedves gyerekek! 
Ma arra válaszolunk, amire a legtöbben vol- A kónyi iskolások és a győri óvó nénik azt 
tatok kíváncsiak. szeretnék tudni, olvastunk-e megint valami- 
Sokan szeretnék tudni, milyen a barlangunk. lyen vidám könyvet. Olvastunk! Nagyon jót 
Nem túl nagy, de kedves és vidám. Mindenhon- derültünk Gyárfás Endre tréfás versein, amiket 
nan a ti rajzaitok néznek ránk a falakról, így Lupatelli — olasz grafikusművész — rajzaihoz 
sohasem érezzük magunkat magányosnak. készített. (A könyv címe: Sportoló állatvilág.) 


TAKÁCS KRISZTINA, 6 éves 
Kazincbarcika 


ve. 
na 


LBERT eeertft 5 éves 


Szinte valamennyien kíváncsiak vagytok arra, 
megyünk-e nyaralni valahová. Általában erdő- 
ben töltjük a nyarat. Figyeljük hogyan élnek a 
madarak, őzek, mókusok... A bocsok verse- 
nyeznek, kinek van több ismerőse az erdő la- 
kói között. Vannak olyan barátaink, akiket 
már a szuszogásukról is megismerünk. Ha járta- 
tok ti is csendben az erdőben, sok látnivalót fe- 
deztetek fel! 


MADÁR ESZTER rajzai 


Májusi számunk rejtvényeinek helyes megfejtése: 


Mi a közös bennük? című feladatunkban valamennyi 
felsorolt tárgy neve h hanggal kezdődik. 


A sügér a kislány horgára akadt. 


A halleveshez nincs szükség a málnára, a tejre 
és a cukorra, Ezekből turmix készülhet, 
Jutalmat kaptak: 

Ábrahám Attila, Csorna 
Bánhegyi Gergely, Budapest 
Bene Tímea, Debrecen 
Cséri Patrícia, Budapest 
Dallos Balázs, Sopron 
Dobos Gábor, Ják 
Dobos Nikoletta, Ják 
Erdős Margaréta, Tiszadob 


Várjuk a további rajzos beszámolókat! 
Szerettel gondolunk rátok: Dörmögőék Foki Dániel, Pécs 


Foki Pál, Pécs 
Gagov Zita, Szentes 
Holics Szilvia, Berhida 
Horváth Tünde, Ikervár 
Kántor Attila, Komárom 
Kolozsi Norbert, Miskolc 
Kovács Zsolt, Kalocsa 
Kövér Ildikó, Vecsés 
Kuli Attila, Tiszafüred 
Ladócsy Petra, Kartal 
Molnár Nikolett, Sirok 
Nagy Regina, Mosonmagyaróvár 
Sárközi Szaniszló, Rezi 
Simon Zsőfia, Bakonybél 
3 Spitzer Gabriella, Tatabánya 
MOLNÁR ANDREA, 6 éves Dunaújváros Szabó Péter, Törökszentmiklós 
Szabó Zsuzsanna, Jászárokszállás 
Szauder Nóra, Székesfehérvár 
Szerencse Balázs, Kapuvár 
Telek Eszter, Sirok 


KOCZKA MÓNIKA, Kecskemét: ÚSZUNK 


Ára: 7,50 Ft 


JÚLIUS 


Hej, kicsinyek és nagyok! 
Úszni most tanuljatok! 
Tested a víz tetején 
süsse a nap feketén! 


(TAMKÓ SIRATÓ KÁROLY) 


